 Walaalayaal waxa aynu u halgamaynaa oo aynu dhisanaynaa oo aynu halkaa u wada joognaa oo aynu u diidaynaa waxa yar ee laaca soke ahi waxa weeyaan hadaad tijaabiso oo wixii ay shaqayn waayaan, sida qabyaaladii aynu u tijaabinay, kala qoqobka bulshaa waynu tijaabinay, shan iyo labaatan sano oo Somaliland jirtay maanta Burco xaaladda ay ku sugan tahay, ee dhilnyarada caawa halkan ku sugan ee Master-ka sidataa ay ku sugan yihiin waynu ognahay, balanqaadkaa Siciid Cilmi Rooble halkaa idiinka sheegay dhab weeyaan Cabdiraxmaan Ciro-na waxa uu ka mid yahay hogaamiyeyaasha tirada yar ee waxa ay yidhaahdaan ka dhabeeya qofkana ka qawlkiisa la tijaabiyey ayaa lagu eegaa, rag badan oo gudoomiye ku xigeenka labaad iyo Xirsi Cali Xaaji Xasan oo aad garanaysaan ayaa iyaguna safka kula jira oo qawlkooda hore loo tijaabiyey oo aan beenta aqoonin oo run lagu yaqaano, waxaa ay halkan ka sheegeen waa wax ay tijaabiyeen oo ay qaban karaan hadii idinkuna aad hareeraha isla taagto oo isbadalkaa aad la xaqiijisaan, waxaad arki doontaan Burco oo iskuulku bilaash yahay, waxaad arki doontaan Burco oo loo soo dalxiis tago, waxaad arki doontaan burco oo shaqaalaheedu isku filan yahay oon Hargeysa jeedaalin. 